Oblasć Leningrad

Oblasć Leningrad (rusce Ленинградская область/Leningradskaja oblast) je oblasć w sewjerozapadnym dźělu europskeje Ruskeje. Wobjimuje wokolinu Pětrohroda při Baltiskim morju a Ladogaskim jězorje a mjezuje na sewjerozapadźe z Finskej a na zapadźe z Estiskej. Milionowe město sam je drje zarjadniske sydło oblasće, njesłuša pak k njej. Porno městu njeje oblasć swoje mjeno po kóncu Sowjetskeho zwjazka změniła. Najwjetše města su Gatčina (93.000 wobydlerjow) při južnej kromje Pětrohroda, Wyborg (80.000) njedaloko finskeje mjezy a Sosnowyj Bor (66.000) při morju zapadnje Pětrohroda. Najwažnišej rěce na teritoriju oblasće stej Njewa a Wolchow. W lěće 2010 měješe Oblasć Leningrad 1.716.868 wobydlerjow. Z nich běchu 86,6 % Rusojo. Žórła Wotkaz